Antonio Alberti Cuciarin (1946) 
El sciubioto. 

El no capia polito parceche in chel di fosse tropo resiro su par chel col; par solito, noma che 
in ciou de tanto ruaa fin lassu chera stragna besties con doa zates, e canche es ruaa, es 
fajea senpre un gran bordel, conpain che se e fosse noma eres su chesta Tera; robes da 
ciode, el bacan che podea fei cheres la; es ea de alcuantes che 'sia de coren senpre v so bas, 
outres petaa su par chi stragne brascioi zenza rame, outres ancora tiraa zighe che I no capia 
propio, cemodo che el no n ea bon de capi ce che i fajea, ce che I ea duta chera ajitazion. 
Duto chesto el se damandaa chel uzeluco pizenin, duto grisc, de un grisc aveli che someaa 
che I fosse toma inze un grun de zendre; grijes ra ujores, grija ra coda, e grisc che pi grisc 
no se po duto cuanto el corpo; insoma: un uzeluco che propio el no saea ne da mi ne da ti. 
E anche in chel di (che I ea d un vendres, ma el no podea el sae), col soroio che I ea v sa bel 
outo, I ea rua fin lassu na portiscion de chi stragne tipe, i aea v sa inpianta doi de chi brascioi 
zenza rame con su doi de lore, e un outro brascion - che un de lore I aea porta su sun 
schena - i ea drio a I bete v so intrameso chi outre doi. 

L uzeluco duto grisc, in dut i caje, el vardaa chel resiro con oce da foresto, dato che no i 
interessaa pi de tanto chel che i fajea; I ea d ousciuda e el I ea duto ciapa a se fei su ra coa 
intrameso i ramete de chera ceja de spines, agnoche ca de alcuante dis sarae nasciu i so 
pitote, e I aea da se sentrea, e I no vorea se ghin sent! da pe a caal da ra so uzeluca grija 
che de seguro r ea la che ra el spetaa; noma che I ea nafre curios, e i arae piaju sae ce che 
suzedea. 

Da agnoche I ea, el podea vede e sent! cuaji duto: una de chera besties sul brascion a man 
zanca, ra se ajitaa duta e ra craiaa a osc outa, inveze chera a man dreta r aea sbassa v so ra 
testa e someaa che ra moesse de chel tanto i ouriei; chera intrameso, inveze, ra vardaa vesc 
I outo e r ea piena de taces e strisces rosses; sun testa na garlanda de chi spinoze conpagne 
de agnoche r aea ra so coa, e a vede da indalonse someaa propio che i doresse, ma ra no se 
lagnaa pi de tanto. 

Cemodo che ei v sa dito, da curios che I ea, I a voru ujora pi pede e I s a poia sun un ramo 
zenza foies de chel stragno brascion, propio pede ra testa che r ea da sen piena de strica 
rosses e gozes che pan pian es corea v so par i pome del mus, par 'si a se ferma agnoche I ea 
trope pele de barba. 

A varda meo, el s a incorto che tropa de chera gozes es vienia fora propio da chi bujete fate 
da ra spines de chera garlanda, e el s a fegura che duta cheres che i 'sia inze par ra pel es 
aesse da i dore de chel poco, e i a fato un grun de peca. 

Al uzeluco duto grisc, d un grisc smami finche te vos, ma tropo de buon cuore, alora i e 
vienu in mente che almanco algo el podea fei; coscita, col so becuto el s a betu de bona voia 
par i tira via alcuanta de chera spines; con tropa fadia parceche es ea tacades duro a ra 
garlanda e ben ficiades inze par sote ra pel. 

Oramai ghin aea tira fora sie o sete, ma chera ultima I ea ra pi conastra a se moe de duta 
ches outres; coscita, cenone, canche ra s a destaca, el sin e 'su a reolton co ra spina e duto, 
noma che na goza de chera roba che vienia fora da i bujete, i e tomada sul stomego, e i a 
fato na bela tacia: rossa. 

L uzeluco ades el no n ea pi duto grisc, de un grisc aveli; ma I aea na pi bela tacia rossa 
propio daante. E alora, chera stragna bestia che r ea la, tacada su a padi, ra s a volta vesc I 
uzeluco e i a dito con un firo de osc: - T as abu tropo buon cuore e conpascion par me, I * 
de iusto che anche id feje algo par te: in verita, par da sen te digo che da ca inaante tu e 
dute chi come te, i portara senpre daante chera bela tacia rossa, e coscita sara par dute I to 
pitote e I pitote de chi outre come te; in eterno. 

Da in chel di, i uzeluche dute grisc, de un grisc aveli e smami che someaa che i fosse tomade 
inze un grun de zendre, i s in va in 'siro dute bule co ra so tacia rossa. 



(Anpezo) 



Emilio Da Deppo (1946) 

"Zenza Dio e zenza leie, litiganti da Domeie". 

Da senpre, tra la dente del Cadore era I usanza de dasse dei soranome a ogni paes, par 
menasse n giro e anche per evidenzia difeti e usanze stranbe. Par esenpio "i magnacarta da 
Piee", i "cene da Loze" o i "mus da Sotecastel". 

Noi da Domeie i ne a senpre ciama " Zenza Dio e zenza leie, litiganti da Domeie" opur "chi 
passa Domeie e Vodo passa ogni logo". L e n tin pesante, sta roba! 

Par la frase "zenza Dio" no ei nformazion par da credito a la storia; sei par esenpio che 
"turche da Valisela" era lea al fato che tel 1500, cuanche Venezia dovea finanzia le so navi 
per conbate i Turche, i avea domanda schei a dute le parochie, e Valisela no avea dato nia, 
cuindi i e stade considerade "turche". 

Cuanche vardo la cesa de Domeie, granda e maestosa pi de chel che forse servia par i 
abitanti che era, no la me par fata da dente che no avesse timor de Dio. Se calchidun 
savesse calcosa de pi, me piasarae risolve sta facenda, anche par redimesse. 
Nveze, par "zenza leie" avrae data calcosa che se riferisse ai tempi de Tiziano e che podarae 
iuta a capi. La a scrita I inglese Gilbert, cuanche da alpinista I ienea tra le nostre erode 
(1860/70), ma I e n fato vero. 

Tel 1570 ereone sote i Veneziane e le tere era divideste n centurie. Una de cheste era 
Domeie, e I governator era n zerto Federico Soldano, fiol de Oderico Soldano che avea sposa 
Caterina, suor de Tiziano. 

Savon che i paes del Cadore, usade a laura, i a senpre malvisto Piee, n cuanto "magnacarta" 
n tin come I nord e I sud d Italia, pero Piee n chei ane I era e pi nportante e i comandea lore. 
Federico Soldano no I era farina da fei ostie; anbizios, I stentea a sotesta a le richieste de da 
schei a chi da Piee che i tirea su par conto de Venezia, e I golea fei n tin de testa soa. 
Visto che I se conportea mal, no I rispetea le legi veneziane, I Consilio de la Serenissima 
Republica I se a riuni a Piee e I a decidesto de manda le milizie a Domeie par feisse da i schei 
e fei rispeta le regole. 

I avarae manda n esilio I Soldano (belo tel cognome se po liede "solde-da no"), se no I 
avesse paga na multa de 50 scudi, e n pi I dovea presentasse a Piee entro tre di par fei 
publica amenda del modo sbaglia de conportasse. 

Chesti soldate, n marcia tra Piee e Domeie, i a fato sta n grumo mal la dente, che era usada 
a laura e tase, come che faron ncora al di de ncuoi; era da vargognasse pa n fato cosi 
estremo. 

E sucesso n casoto anche parche I nobile venezian Contarini, che comandea i soldade de 
Piee, I se avea betu da la parte del Soldano. Na delegazion del Consilio de Piee I e duda fin a 
Venezia par risolve sta disubedienza, tanto che Tiziano stesso I e intervenu par difende so 
neodo e mete a tase la cuestion. 

Tre ane a dura la storia, e a la fin Soldano I a dovesto di a Piee, di sul barcon de la finestra 
del palaz dela Comunita che varda do la piaza, e con duta la dente sote I a dovesto liede le 
scuse. No I era par nia d acordo e con rabia I a bucia par tera I foi, e sbatendo la porta I e 
camina. Dopo n tin I e torna coi so soldade e i a fato n barufon dandossele a pi non posso. Pi 
"zenza leie e litiganti" de cosi... 

Dopo diverse ane, la storia la se a chieta e, forse iuta da so barba Tiziano, I e torna a fei I 
governator de Domeie. No e resta nissun del casato dei Soldano, la raza se a perso par 
strada, e a di la verita no I era da Domeie. No golarae che pagone colpe che no e nostre! 
Se po comunque crede che I deto sea nassesto da chesta storia. Ciaponela zenza nrabiasse, 
calcosa i dovea pur dine. 

Pal deto "chi passa Domeie e Vodo passa ogni logo" siguramente aveone calcosa de negativo 
n comun; anche ca me piasarae save se a Vodo fosse na traza che spiegasse meo la 
maldicenza. 



(Domeie) 



Emilio Da Deppo (1946) 
Confin. 

Cuanche deone a scola le maestre, oltre che nsegnane, le ciatea anche I tenpo par conta 
storie e leiende che le avea na so reson. Lasson perde le longane, che le me va fora pa le 
reie a forza de sientile conta ten dute i paes; me penso nveze calchiuna che no la sara 
esclusiva, ma almanco n tin diversa. 

Par esenpio: I confin tra Domeie e Loz, che I a adiritura doi version, una da monte e una da 
paes. Tra Baion e Pian dei Buoi la storia e le discussion le dura da ane anorum e ncora al di 
de ncuoi no se a data I indreto. Elo I Pupo de Baion (Domeie) o la Tore de San Lorenzo 
(Loz)? 

Beto ntin del me, ma i dis che cuanche I Papa I era n vacanza a Lorenzago, avendolo davante 
i goie dute i di, I a dito a Padre Georg: "Guarda quel monte, sembra la testa di un pampino!' 
Duncue la pi outa autorita a deciso: I e I Pupo ... 

Tante ane fa i nostre vece avea proa a bete n ciaro n ota par dute la fazenda, e d acordo i 
doi marighe i avea deciso che doi comission sarae partide, una da Domeie e una da Loz. A 
capo i avea betu doi femene che cognossea i loghe, d intenzion che onde che le se avarae 
ncrosa, la era I confin. 

Magare a Loz i la conta contraria, ma la femena da Domeie - che avea na bona ianba - I e 
ruada pi n la de onde che i pensea, cosi nveze che ciari I problema i a taca a fei barufa. A n 
bel momenta, chela da Domeie npone la so rason e la dis: "Giuro che I me pe i e su la tera 
de Domeie? Bisogna save che a chi ane giura I falso golea di fini brusade come le strie. Dute 
tase, somea de esse dude a capo de la fazenda. La verita I e che, prima de parti da ciasa, la 
se avea ienpi le dalmede co la tera del orto a Domeie. No I a dito busie, e con furbizia I a 
otegnesto I confin pi n la. 

Chel outra storia I e che dovea ieni n visita I Patriarca de Acuileia. Ogni paes dovea portalo su 
la portantina, passandoselo n portission da n posto a chel outro. La presenza de sto 
personaio i I a vista come ocasion par stabili n ota par dute onde che era I confin tra Domeie 
e Loz. 

Se savea che I era a le Olte de Ciasaburta, ma essendo nportante anche n metro de tera, no 
i se avea mai betu d acordo. Rua la portission da Loz, col Patriarca n scai, e i zerca de 
guadagna taren. La portission de Domeie pende contro par fei outretanto. Pende tu che 
pendo anche id, I Patriarca I e fini rebotolon do pa le scarpade. Zighi e urle, core dute a tira 
su I prelato, che I avea batu la testa. Na figura da ciode! 

La portission continua e I Patriarca va pa la so strada. Come che I torna a Acuileia, i so pree i 
lo vede duto ruina e i ghi domanda: "Eminenza, e quel bernoccolo sulla fronte?" "E il confine 
tra Lozzo e Domegge!" I a respondu I Patriarca. Credo che pa n toe el se a pensa dei nostre 
paes ... 

(Domeie) 

Lina De Biasio (1953) 
La brenta de Cesaril. 

Sun Cesaril se se ciatea intor a la brenta per laura, ciacola e zuga. Se se fermea a beve sot la 
candola pi ote ite en di, cant che se eva sedeai; I aiva la vegnia zu giazada, la parea la sef e 
no la costea nia. 

La brenta I avea doi vasche, una per lava e chel autra per bora le vace e zi a tole aiva. Se 
ciapeva I aiva col secio de ram o co la segia de smalto; per fai manco fadia, valgugn i dorea 
el zanpedon, arnese tondo doe che se podea taca ai ranpign doi seci, un per banda, e se I 
carega su na spala o su la copa. 

Se molea le vace per le bora da bonora, dare che le eva stade monte e che se eva za stai al 

caselo e da dassera intor a le cater, prima de le monze en autra ota. 

Intant che le ziva a se bevera, le bestie le profitea per fai cater sauc e per magna calche scat 



de erba bona sul or del triol, ma bisognea sta tenti che no le magnesse I erba verda prima 
de beve, send le podea se inbuga, e d autun - se le magnea I erba cuasi giazada - le podea 
ciapa la longia o se destenpra i dene. 

Le vace le metea el muso ite I aiva neta e fres-cia, le se beea gran bociade propio de gusto, 
le auzeva el musel che sgozoleva, le sofiea I aiva fora da le snare e le girea la testa che le 
avea bevu albisogn. 

Dintor a la brenta se fea tanti laori. Cande che I manech de le zape, dei badii, dei pich i 
sgorlea parce i sentia I ars e I bontenp, se i cazea ite I aiva che i se stronfiesse. 
De solito no I eva da se fastidia che le arte le vegnisse robade, parce le avea sul manech el 
stanp de famea segna col fuoch. 

Cuasi dute le famee le se fea zia dal faure en stanp de fer, da pode s-ciauda ite fuoch, co le 
iniziai del paron de ciesa e calche auter segn: na cornis, na boracia, na stela alpina. Co I eva 
bisogn, che se avea sistema en manech nuof, se s-ciaudea el stanp ite le bronze del larin e 
po se I frachea sul legn che el lassesse el so segn. 

Prima de intorze le bachete de melester, de paguoima e de noseler che se dorea per giusta le 
mantie de i zarlign, se le metea a bagno ite I aiva per pode le sagoma meio. 
Incia per domega i luster de fagher de le luoze da fen, se i metea ite brenta per doi o trei di 
che i vegnisse pi tender e i se lassesse doma. 

Dintor a la brenta chele femene le sfreea: i seci, el laviez, el brondin, el stagnadel del cafe, la 
cuogoma, el ciaudrin, la stagnada de le patate e incia i bocai, col saulon che le eva zude a 
tole ite Sora Fessura. Le lustrea le ciaze e le pegnate de ram co n pastola de farina de sorech 
e aseo. 

Cande che na pita la cioziva e no la ulea se chieta, i la tegnia per le ale e i la metea ite e fora 
da I aiva giazada, per ghe calma i bolenti spiriti. 

Sui fer de la brenta no se pusea sol le sege, ma montea su incia chi tosac per beve sot la 
candola, e cuasi duti chi picoi de la vila a se pericola sul or de la brenta, avant e indrio per i 
fer, a picolon su la candola, su la colonda o in zima al ciapel de la brenta, i e tomai ite I aiva. 
Medecuando, cande che i parei de la brenta i scomenzeva a fai le barbe slimeghe verde e 
maron, se tirea su el cucon de legn, se lassea zi fora duta I aiva e po co na spazeta e co na 
scoa se gratea ben polito i mur de la brenta parce chele femene che le dovea lava no le se 
macesse le massarie. 

Ite brenta vegnia metu a bagno la roba per la resenta, dopo ave fat la lessiva ite na mastela 
col zender e I aiva de boio. Sora la biancaria vegniva metu n straz bianch o n suiaman per 
vule di de lassa sta dut e de no sporcia, fin cande che la parona no I avea feni de lava. 
Soraldut d ista, dintor ai lavador de la brenta se ciateva dute le femene de Cesaril e I eva No 
che chele tosate le inparea el mestier de lava. Se cognea bagna le massarie e po le insaona, 
dora puoch saon, per sparagna e sfrea co le magn e puoch co la spazeta, per no sfrua la 
roba. 

Per resenta bisognea zercia de no sporcia I aiva, soraldut cande che le vace le ziva a se 
bevera. Se I eva da resenta en lenzuol se dovea I intorze e save el sbate da dute le bande 
prima de I destira su le palade dei ore, su le stange dei palanzign o sui fii de fer dei soler. 
E intant che se laureva se ciacoleva, dert e stort, se se passea el tenp e I aiva la se portea 
via dut, el bon e el trist. 

El rumor de la aiva el conpagnea due i pec e calche ota el scondea via I ultima babaria, prima 
che due i vegnisse a la save. 

I tosac intor brenta i matieva: a se ciapa, a tupa, a se springa, a ghe core dare a le usiole ite 
le sere ciaude d ista. 

Aldidancuoi la fegura de la brenta de Cesaril la fa vegni el rincrescimento per la vita de na 

ota: puoreta, coi so cruzi e le so tribolaziogn, ma vivesta auna con duti, senper pronti a se 

daida e a fai valch per el bon andamento de duta la vila, laurando a piodech o zindo a uora, 

ma pi daspes per se da na man un con chel auter cant che I eva bisogn, de di o incia de not, 

co se se fea ciaro col feral, contenc de dut e piegn de timor de Dio. 

E incia le mare le ghe contea a chele tosate la s-ciona del giat Mamone per fai si che le fusse 

valente: 



El giat Mamone. 

L eva na ota en giat 

che el stea sot na brenta 

e calche tosata el la fea contenta 

che el ghe mandea perle e schei 

parce la eva stada valenta: 

a na vegia la gh avea dat da beve 

e alora lu che I eva en gran sior 

I eva stat de bon cuor. 

Inveze el s avea inrabia cotant 

co n chela burta tosata 

che la eva stada malsestada debant: 

a chela vegia no la gh avea dat gnanca da beve 

e alora a ela el giat el gh avea fat rua 

ragn e rospi da la spasema. 

(Alie) 

Piero De Ghetto de Roche de Liseo (1932) 
Torna a cesa soa. 

Al di d incuoi I e canbia tanta robes: i schei no mancia a nessun. Dute i sta de seguro meo 
de n ota. Resta da vede se I e meo o se I e pedo. 

Anche a Borcia I e canbia tanto: la dente parla puoco, dute i va par la so strada, somea che i 
see dute daos scanpa, che no i eibe mei tenpo de fermasse a parla come che se fasea can 
che io me arlevao. 

La visinanza no se sa gnanche pi ce che see. Se te fas argo par carchedun, an piazer o na 
dra, la prima roba che i te domanda I e: "cuanto gosto?" o "cuanto eibe da te da?. 
Can che I era manco schei, I era natural dasse na man. Can che se fasea an piazer, no 
passaa gnanche par la testa de domanda de esse pagade. 

Chi come me, che i e via da cesa par sete o oto mes a I an, i e fortunade can che i torna. 
Dute i domanda: "Come staseo, come ela duda , cuanto ve fermao?\ e cosi I e fazile 
ciatasse insieme a ciacola. 

Daspo dies menute se puo sta segure che carchedun dis: " Te pensesto in chel ota?\ e alora, 
zenza s incorde, se torna a esse doven, a parla de robes che les somea suziedudes zento 
ane fa. 

Se I e an puoce de dovin su par pede che ascolta, i tase e i me varda come se fossessane 
daos parla de robes de chel autro mondo. Al pedo I e can che se parla de chi che se a arleva 
apede nos e che no e pi. 

Al barba Rico, che I e morto de cuasi novanta ane, a I me disea sen pre: 
"Can che se deventa vece bisogna adatasse a vede mori tanta dente che se cognosse, dovin 
e vece, e anche an grun de chi de la so eta. Se inveze te muores tu, daspo de n tin, i se 
desmentea e bona note" 



(Borcia) 



Piero De Ghetto de Roche de Liseo (1932) 
Solde a bon prezo. 

Ai ultime de aprile del cuarantazinche, an puoce de soldade todesche i se aea intana in 
Vilanuova. I no se aspietaa che i americane i ruasse cosi presto e i a cognu scanpa pi che in 
pressa e lassa an grun de roba che i aea sturta su do par I Italia: vestis, piate, zucher, carne, 
zigaretes e tanta autra roba, ma pi che see esplosivo, s-ciope, pistoles e muniziones de duta 
la sortes. 

Anche se io staseo a Cianzia, aeo an amigo che me contaa duta chesta robes, che me penso 
ancora al di d incuoi. 

AI me contaa che an riedo de tredes ane, a forza de sciopeta col fusil mitraliator ize par na 
perera, I era du a ora a la destira, o de n autro riedo che, can che an carabinier i a domanda 
parce che I fasesse cosi fadia a porta al darlin, al i a respondu che I era pien de piere: can 
che i a varda ize, al darlin I era pien de bonbes a man; e anche che ize al so taula, sconto 
sote I fen, i carabinier i aea data doi cuintai de tritolo! 

In chel auton ei scominzia a di a scola a Cortina col treno; apede me, I era anche tante riede 
da San Vido e da Guodo. Cuasi dute pi vece de me, parce che, durante la guera, la scoles 
medies les era serades. 

L albergo "Ampezzo" de Cortina I era sta recuisi dai americane. L era pien de soldade che, 
dato che la guera I era fenida, i no aea autro da fei che aspieta solo de tornasseno a cesa 
soa, in America. 

Sul treno aon cognossu an on da Pozales che lauraa par i americane, e chesto on al me a 

domanda se podeane i data pistoles e s-ciope, che al me i avarae pagade polito. I americane 

i era pies de schei (amlire, solde taliane scrite su par inglese che servia a paga la "truppa 

d'occupazione") e i era come mate par pode portasse in America armes todesches. 

16 no me ei fida, ma doi riede da Borcia i a dito de si e in Vilanuova i a data duto chel che 

ocorea. 

Par an bel toco I e duda inavante cosi: chel riedo da Vilanuova al tiraa mile franche par na 
pistola e doimile par an s-ciopo Mauser. Chel on da Pozales al pagaa a chi riede zinchemile 
par na pistola e diesmile par an s-ciopo. 

Cuanto che el al ciapaa dai soldade nessun al saea. Credo che al se aprofitasse an tin massa 
parce che an di ei intiva a vede che al solda al i a da na botilia de bira de duta forza ize par 
na ganassa. Da in chel di I era feni la cucagna. 

Se i americane no saea come spende i schei, nosautre faseane fadia a di inavante e par 
chesto me resta inpresso ce che suziedea sul treno da bonora e dadassera: chi riede che aea 
vendu s-ciope e pistoles, i aea scominzia a duia a poker. Daspo, can che chi da Cortina i a 
sentu udor de schei, in poco tenpo i a magna fora duto. Vede gira la cartes da mile ize man 
de riede de cuindes ane, co la miseria che I era in giro! Daspo de n per de mes I era feni 
duto: comercio e schei! L e proprio vero, come che disea chi vece, che i solde ciapade zenza 
fadia, come che i ien i va. 

(Borcia) 

Irma Menegus Rasa (1933) 
Faisse mal a di in cuceta. 

L era I inverno del 1944, I ultimo an de guera. A scola, reane ize la cuinta classe del maestro 
Dordi. Credo che ghen see ancora che se recorda de el: I era an grun severo. Insoma, reane 
dos a coreie i conpite che aeane scrito al di prima. Cul cuaderno verto agno che I era al 
conpito, un al ota diane su dai maestro, e al meteane su la scrivania dante de el. El al vardaa 
an tin, e se al vedea argo che no I i dia, al ciapaa al cuaderno e I al tiraa dos de la classe. 
Cuasi ogni di vedeane an cuaderno che ausolaa par aria. Intanto, I era rua a la pora creatura 
dante de me, e I era dos dighe na corona de "testa dura" o de "ce asto scrito ca?'... 16 ero la 
che tremao de paura, parce dapo m arae tocia a mi mostra al cuaderno. Duto ize an colpo, 



an rumor tremendo che al ienia da fora, verso Borcia, I a fato trema la scola. In pi, sentiane i 
aeroplane che passaa par sora, anche se reane ormai usade parce al sucedea cuasi dute i 
dis. Al maestro al se a ferma, al s a leva su e I e du fora de classe. Dapo de an tin, intanto 
nos aon tira al fiado, I e torna in dos a me di che an aeroplano I aea fato souta na bonba de 
fora de San Vido e al m a manda dute a ciasa. Contente beate, aon lassa duto la e son 
partide a vista. Io ero apede Lucia d Antonio, camineane par stradon duto cuerto de nieve; I 
era al nieve outo da par duto. No goleane di a ciasa parce saeane che la nostra mares les m 
arae metu a laura; cosi aon deciso de di a soudola. Lucia I e duda a tuoi la so cuceta, senza 
che so mare la se incordesse, e insieme son dudes ize su la strada che dia do dal lago de 
Mosigo, che la scuminziaa agno che I era la ciasa de Bepo Pela. L era na bela strada longa 
che dia in do, e no vedeane I ora da faila cu la cuceta. I ai dito a Lucia che goleo di io dante 
parce saeo ben manea. Cosi son montades su, io dante, ela dos e son partides. Ce bel che I 
era ausola sora al nieve! La strada I era dreta fin a n zerto punto, agno che la voltaa a man 
dreta, e sul cianton I era an palo gran e gros cu an ciodo che spordea fora. Io saeo del palo, 
ma me aeo desmentea, e canche me ai inacorto I era massa tarde. No son duda a ora a 
volta, cosi son duda a bate seco ize I palo cu an colpo tremendo e chel ciodo al me a sbrea la 
pel sora al guoio. No me recordo de preciso, sai che Lucia, puareta, canche I a visto al sango 
no la saea ce fai. L a cognu lassame la a sangona sora I nieve, e I e tornada in dos. An tin 
dapo I e rua la mare, che la me a mena fora dal dotor. El al me a metu dies ponte sora I 
guoio, al me a neta su an tin, e la mare la me a mena a ciasa. Son stada na stemana fora de 
scola e an grun de tenpo cu la panza negra da la bota. Dapo de chel di, no me recordo can e 
se son tornada a soudola. Doi ane dapo son partida par ieni ca in America ... 

(San Vido) 

PietroMenia(1927) 

Cuan che s a burdo I tabie di Santins. 

Una dl robe che m a tanto inpressiono da pizal e sto I vede, pr la prima ota, cal gran fuego 
che cuardea duto cal tabie ch se cetea lolo al inizio dia Duda. 

Pr me, era scomnzo duto cu n sona dl cianpane a martel e I vede pi strade la dente che core 
su verso Pieza, spavntada, passando la os d core in Vilapizla ch burde n tabie. Duce nei 
canaie, curiose d vede chie ch sucedea, se son bicede in medo ai greign e, ruede davdin I 
Comun, on visto a tire fora, da n local sora I Caselo, la ponpa, mai vista inante parchie che 
forse i I ave conprada da pueco. 

N esistea ne ponpiere, ne boche d'incendio. La guardia, cu n puece de omi, a scomnzo a 
spremla verso Ciori. Manie e atreze che n cognossone era stade dade ai doign che corendo pi 
forte, dade muedo che st manie fos bel pronte e srotolade, davdin I fuego, pena ch ruea la 
ponpa. 

A n zerto momento la guardia ordna ch se torne duce verso ceda pr tole sece e seie e betse 
z Pieza, No da la vasca d deposito, pr inpile, passasle d man in man fin gno che era rueda la 
ponpa, e No dale ai omi pr ch i bices I'aga zla ponpa. I canaie deve tole I seie svuetade e 
riportale z pieza pr inpile da nuevo. 

N tin pr dasse inportanza, n tin pr sintisse brave com chei ch s passea I seie piene, nei on 
seguu la guardia fin che on visto sto fuego ch ave bel ciapo duto I cuerto e I fiame gne fora 
anche dal fonestrute dl stale, parchie ch burdea anch al fien che era tomo du cui sofite. L 
ciaudo gne su fin dal prime cede e nei, duce sguatrizede, corone a tole seie vuete pr 
riportale z pieza a ciariale. 

Cuanto ch ebia duro sto fuego e cuanto che seia srvida la ponpa, propio n savara pi di. M 
rcordo solo che i dis dopo duce nei tornone a vede chie che era rsto dal tabie e vdone solo 
mur negre e, d fora, tassoign d bocoign d trave e d breie mede burdede. Tra la dente t sintia 
a di che era sto do fuego ma pr nei vale solo cl esperienza ch n ave fato capi cuanto 
inportante era sto I organize, I bete in pes la ciadena d omi e femne ch a podu da aga ala 
ponpa cosi lontana da la vasca d deposito. 



E, pr n ota, anche se son ruede a ceda cui vstis sporce u biandade, I nostr mare ne a lassade 
in pas u forse I ne a anch dite "brave". 

(Danta) 

Marco Zam belli Mariani (1984) 
La muta d mite caredma. 

N ota, nianti ch li gueri disfadessa li usanzi e li tradizion anch di peidas pi pizi, la sera dla veia 
d doiba d caredma, i dogn de pli stradi dal peis cu li sanpogni, ch suna par fei cap! ch da lio 
a pecu lede su al testamentu dla muta. 

L usanza vule ch al di d mite caredma iona burdo n pupu d paia e siadizi com a vulei salude I 
invernu. Al pupu era vistu su cu veci strazi e vistis che n s dura pi e rapresenta na vecia roza, 
la muta, ch era I inpersonificazion dl invernu e dla miseria ch era par via d chestu. 
Al fegu dla muta vule sumie a la fin dla burta stason e dli so miseri e fade cap! ch I insuda 
era davoi la porta. 

Era usanza ch la muta lassi n testamentu a li todi dal peis. Al testamentu gne fatu d scontu 
da nische todas e chel ch era scritu pude essi algu d bel, ma autartantu pude ofendi e tol n 
giru li todi che n piasi a chi ch scrive du al documentu. 

Dal mercui sera, alora, al son dli sanpogni pli cuntradi dal peis fade cap! and ch la legra 
brigata s farma par ledi I eredite dla vecia, d soltu propriu sot ceda dli todi. 
S i versi era tlost pulitu, alora al paron d ceda lassa ch iona do algu da bei a chi ch lede che, 
cu la scusa da di zla vecia stua, prufita par da d vuiu a li todi ch duti cuntenti lassa par n 
sgnal al laoru a maia. 

Se inveza li paroli era ofensivi, alora nsugn bate fora al becu da li funestri e anzi, chi ch lede 
ave da sta a vaita ch n arvessa du na seia d aga a disfarda la voia da ridi. 
S conta ch zert oti, i pi zigainras, bice fora siadizi dal purton d ceda dla toda dispardieda fin a 
n brentu lio arenti o a n comdu. 

Stu aibu fade ridi davoi e giava credtu a la pera toda, alora dal bunora, pena ch calcdugn dla 
fameia s nacurde, neta alolu la sia parch nsugn s nacorda. 

Li ciacri zal peis n mancia d sigur no par nische dis, comi n mancia ch iona ciatadi i nomi d 
chei ch ave scritu al testamentu e ave fat sti aibi. 

Z i ultmi ani ch i fade sti robi, calch paesan che n vule sinti de sti cumedi ciama i carabinieri. 
Ma la banda n ciapa paura e te calcdugn a vaita par vise se n casu gne li autorite. 
Zla durnada d mite caredma, inveza, i dogn vistidi su cu veci gicheti e barghessi e, senpar cu 
li sanpogni, fade na purtission con danti la muta tireda su n caretu. 

La purta sul legu and ch gne burdeda, n col sora al peis che ncamo ades a cinu al nomi: Col 
dla Muta. Nota ch i era arvadi lio fade duci n gran zerciu e dade fegu a la vecia, ch gne 
batuda zal medu. Ntantu ch la muta burda, i canai suna li sanpogni par scordla, com can 
sona la cianpana da mortu can ch meri calcdugn dal peis. 

Sul col, otra ai canai, tant oti gne anchi i veci che, da na banda cul caiu inpizo, turna ndavoi 
co i ani, a can ch intorni a la muta era leri e ricurda i scherzi e i testamenti fati can ch i era 
dogn. 

Can ch era fnu al fegu, calch bona mari dade fora li zopi che, s dalioti vanza ai canai, resta ai 
veci ch era lio. 

Dop la sconda guera, sta usanza da burde la muta era duda du fin can calch dogn, cu la man 
di pi veci, a turno a bet su sta tradizion. N gne fata pero ogni an, fade apo lassa, fade apo 
lassa. Z i ani '80, grazi a la voia d niscuai dal peis, I usanza a taco a es fata ogni an e dal 
2005 e al Gruppo Candide ch organizeia la festa. 

L'intentu e chel da mantigni anchi sta tradizion ch i nos veci ave tantu a cueri, par pudei 
tramandala a li nevi generazion, cu la spranza ch li nostri usanzi e li tradizion n iona mai 
dismantiedi parche fa parti dla nostra storia e dla nostra identite! 



(Ciandidi) 



Piero Bressan Bernardi (1920) 
La vecia coriera. 

Na vecia coriera 
dei ani che fu 
la varde in sta foto 
con mi monta su. 

Vardandola ades 
la par sbazegona 
ma ai tenpi de alora 
la parea na siorona. 

No avee che zinch ani 
apena sonai 
con cuatro fassisti 
insieme montai. 

El Cesco dei Ganz 
che I fea da sofor 
e insieme a tanti altri 
me santol Remor. 

Sion pochi restai 
de duta sta dent, 
6 sol che n ricordo 
stanpa te la ment. 

Che bel da boceta 
spetar vegner sera, 
coi omi e coi conze 
la vecia coriera. 

Sessantazinch zerto 
I e i ani che ncoi 
podon ramentar 
la foto de noi. 

Te pense, o coriera 
dal cuert postiza, 
in mez nevegade, 
stradon ingiara. 

En sani ai bagai 
viandanti e a la posta 
e a tute le sere 
co fea la so sosta. 

Encoi bele e lustre 
le varde rivar, 
ma proprio no 6 pi 
nissun da spetar. 



2000 (Gosalt) 



Italo De Can dido Ciandon (1929) 
La fiera di Sante. 

Ogni an, al di di Sante, 
al mio paes ine fiera; 
marce de anbulante, 
festa n tl atmosfera. 

Me siento pizal ncamo 
col palon taco al spago 
in bocia zucar filo 
e spirto de bon svago. 

Ma na procession trista 
che vien fora dla gedia 
me fa la vista 
dla mio tragedia; 

la doventu e passada 
s a roto al spago dal palon: 
cla procession e na parada 
de prossima vision ... 

Vora che I infinite 
fosse noma na domela 
par gode ncuriosito 
duto chel c al svela: 

inveze e tarde 
curte le dornade 
pensiere bastarde 
tante le tonade. 

Co duto sto umor 
anche al cianto d un uzel 
fa mal al cuor 
nt al saroio dal ziel. 

Aconpagna i mio silenze 
I armonia de robe arcane 
mute i mio sense 
vano I assalto die cianpane. 

Nene nente da fei 
al mio cor senza speme 
e come n bodoi che deme 
sote a I nei. 

(Sa Stefi) 

Annamaria De Michiel 
La roba pi bela. 



La roba pi bela 
e ave na ciasuta 
un posto adoe rua 
serasse la porta 
fermasse e paussa 

Tirasse doe some 
parla anche da sole 
sgorla un tin la testa 
e fei na piandesta 

La roba pi bela 
e ave na fornela 
un secio de legne 
un libro da liede. 

Sentasse sul seal 
con un gos de cafe 
scolta I len che brusa 
sciaudasse un tin i pe 

E canche nevea 
e duto pi bel 
sta la a varda fora 
visin a sto spoler 

E in medo a sti fioche 
che i scuerde al cianton 
pensasse de n ota ... 
e sta col magon. 

(Lorenzago) 



IRLINO DORIGUZZI BOZZO (1946) 

Al cianpo. 

N ota, intorne ceda o sot al tabie 
duce avea n cianpo da coltive; 
patate, zede, faduei e rai 
con duto intorne fiore dai. 

Se tachea d otono a porta ruei 
e cogluze d grassa portade cul dei; 
cu la forcia a sgorgala prima 
e cul restel a tirala da la zima. 

Se ntea da foie, rame e pere 
e dopo avei sapo e volto I tere 
li ere cul spago gnea signede 
e zen ogni budo i garni avea la sede. 

In medo al cianpo inciodo com la cros 
n spaventapasseri a fei scanpa i curios 
e duto intorne spaltade aute e spize 
par tin! fora fede, ciaure, vace e rize. 

(Danta) 

Lucio Fedon (1980) 
Guoie. 

Guoie che piande, 
guoie che ride, 
lustre, 
triste, 

nrabiade fin 
a esse negre, 
piei de I use, 
vive, 
morte, 

che i strende 
i dente, 

...me goi perde 
te i to guoie..., 
guoie dovene, 
guoie vece, 
strache, 
... goi bala 
coi to guoie..., 
co la luse, 
co I onbria, 
senpre guoie, 
spasemade 
de n pupo 
davante al mal, 
guoie de fame, 
guoie de siede, 



... goi ride 
coi to guoie..., 
piei de maravea, 
come n pupo 
co n dogo noo, 
guoie, 

specio de I anema, 
...goi speciame 
te i to guoie... 

(Domeie) 

Massimo Mosena Noni (1966) 
La machina bela. 

Laurave inte na fabrica de ociai, 
dut al di inte an capanoon; 
par mi la vita la no canbiava mai, 
bondi caporeparto, bondi paroon. 

Non ere massa bel, e gnanca desseda, 
avee pero la sensazioon, 
che valch dovee proprio fa, 
par vadagna pi considerazion. 

E alora ai sparagna, 
ai magna soolche aria, 
par pude an di conpra 
na machina legendaria. 

E al di che me I ai tota, 
no stae pi inte la pel; 
chesta I e la bona ota, 
che ai an valch de bel. 

Pensae: adees anca le tose, 
co sta bestia de motoor, 
le me zercara bramose, 
parche son come an sioor. 

La testa me ai monta. 

- T ees solche an puore mona, 

te vade a te copa - 

la me disea la nona. 

An di su par Canaal, 
ai corest an sin de pi, 
no puole me fa maal, 
no puodarai mori. 

E inveze po son moort, 
piande amighi miei, 
spantega su par na cort, 
prima de Pontesiei. 



Adees son su na stela, 
adees ai cap! dut, 
ah, se la mia machina bela, 
I aesse trata inte condut! 

La mia stupidita, 
me I ai pagada cara 
na vita ai laura, 
par me conpra la bara. 

(Fornegise) 

Adeodato Piazza Nicolai (1944) 
La mare. 

Me mare disea che dopo la pioa 
fasea bel tenpo. Da cuanche I e 
morta duto e canbiou. L tempo 
bruto continua da ane, sea tel 
governo che te la cesa, par no parla 
de le ciase cuasi vuoite e senza 
famee. Parche sone ruade cossi? 
Dason la colpa al bus del ozono 
ai dovin che scanpa come sghirate 
ai vilegiante che no vien pi a Vigo 
a la Madona desmenteada, ma forse 
la colpa son noi: son senza onesta 
son senza cossienza, son senza 
umilta. Fason veramente peca. 
Ades che scrivo rua na burasca e 
no sei se spostame dal palo n frasca. 

Vigo di Cadore, 17 giugno 2006 

(Vigo) 

Loredana Pra Baldi (1966) 
Ale negre. 

Ale negre a sgola 
nt i pensier pi aut 
del to ziel e del me 
che no cata negunc; 
e diron a zerca 
dantre sfese de erode 
slissade dal vent 
na coa segura 
par scanpa da la not 
dai pericoi del di. 
Scuerdeme de careze 
come nev sul mus-ce 
come fuoie lediere 
te I incanta de fardima. 



E se le tue maign 
proa solche a me sfiora 
mi vede su la pel 
segn che no cognosse 
ma rencure inte la ment 
par pode te parla 
anca intant che no t es 
ti t es senpre con mi. 
Scuerdeme de basi 
come fiori de viola 
sui prai che verdis 
de profumi d insuda. 

Gabriele Riva (1975) 
Dal Col de Luna. 

Su in cao a chela gerta, 
co I troi po I olta in do, 
en brazacol a I vent 
gh e dat a boca verta. 

El m a inpieni de amor, 
el m a slissa le galte, 
... el m a mordest el cor. 

E sentu I ciola de osei, 
el ride de i nos boce, 
... i zich de chei fradei. 

E vedu fag her e onere, 

bondanza e alegria, 

... ma anca n grum de guere. 

E saia bone e rosse frag he, 
e arcuanta roba dolza, 
...ma istes dolor e piaghe. 

E canta a ste bele val, 
e ciama la bona dent, 
... e piandu de i nossi mai. 

Su in cao a chela gerta, 
sianca che sie calt, 
me cor su per la schena 
i sgrizoi de sta berta. 

(Oltach) 

Antonio Alberti Cuciarin (1946) 
El ziel. 

Eco el ziel: 

na letra da un amigo 

che me rua da indalonse, 



el me disc che I sta polito 
e, par finta, el me saluda 
con un jesto de ra man. 

Elo la! el ziel: 

s incroja un pei de ociades 
e I e un rebalton inze. Iejo! 
mai sentu, che I sa da 'soen. 
Steedida stragnes. Eros, 
na freza iusto inze meso. 

Chesto I e el ziel: 
doa testes grijo-bianches 
che s camina par man, 
par un troi intra i brascioi 
che se slonga in prospetiva 
co I soroio ros gario; pian. 

Zeleste de ziel: 
che dute vorarae tocia, 
(ma che I no n a confis 
e dute cuante ben el sa) 
almanco con un diedo. 
Ziel; che no n e el Paradis. 

(Anpezo) 

Pietro Bressan Bernardi (1920) 
Co se fea I amor. 

Sentai su na banca 
d intorn a n larin, 
doi legne sul foe 
ne fea da lumin. 
Che basi, 
cuei basi, 

cuei si, che era basi! 
Na negra cadena 
cenia n caldrolin, 
con inter cafe 
e I orz masna fin. 
Che basi, 
cuei basi... 
Te n gran scudelot 
cuei bon so saor, 
me I sente nca ades 
encora te I cor. 
Che basi, 
cuei basi... 
Na pendola vecia 
gran ore batea, 
la luna te I ziel 
da tant la girea. 
Che basi, 



cuei basi... 

E intant vegnia tardi 

e I foe se smorza, 

e par bona not, 

basin se se fea. 

Che basi, 

cuei basi, 

cuei si, che era basi! 

(Gosalt) 

Renata Capitanio 
Poesia. 

Vien fora ntra le erode 

na luna cuasi piena 

cossi da vesin - ciara luna - 

a I bate de I ora. 

Cicale dintorno 

le ntona na canzon 

senpre conpai 

ma liegra. 

Tio, 

sto minuto 
ades 
I e n tin 
anche to. 

(Vigo, traduzion de Denise Da Rin Vidal) 

Lisa De Luca 

L e ora de saludasse. 

Eco, tosate, I ultima sera, 

sion tute insieme, ncora na olta, 

no dighe I ultima, per carita, 

no ston taca co le tragicita... 

che no piandone ncora prima de scominzia! 

Ve conte n cin come che la e ndata cua, 
me toca parlave in dialeto, 
no I e nia da fa: 

voi save che I dialeto el e pi forte de mi, 
no son bona de dive le robe altro che cusi. 

Ve ricordeo, co sion rivade 
tute n cin spasemade? 
Se sa, no se se cognossea 
e alora se se vardea! 

La prima sera, da I agitazion 
avon fat tuta na confusion: 
e sposta i let, i mobilet, 
tuta na telefonada, 



tuta na ciacolada. 

E mi 6 pensa, 
ma no 6 parla: 

"In zincue femene, per carita! 

In cusina doi le e massa... pensa cua! 

In zincue femene, 
tute diferenti, 
da tuta Italia, 
e tute prepotenti!" 

No con cativeria, ades se dis per scherza, 

ma anca n cin davera...cuante che ghe n avon passa! 

In prinzipio era feste, casin e moros, 
mi pero no I 6 cata, anca per mi, n bel tos. 
Va ben, pazienza, anca per mi el rivara, 
co sara ora de se marida... 

Dopo, la musica la e n cin canbiada, 

in chesti sie mesi I e stat na gran stracada. 

Manco feste e manco casin, 

pero i moros I e I unica roba che no I e canbiada! 

E tute insieme, ghe n avon fat de robe. 

L e stat momenti bei, momenti manco bei, davera, 

I e mort anca la nona...che no me par ncora vera... 

Ma se era tute insieme, e me parea che me fesse manco inpression. 

Co se a le amighe visin se porta insieme anca le emozion. 

E ades, tosate, sion ncora qua, 

ncora agitade, 

le e drio fini, le nosse ciacolade. 

L e ora de nda, 
de nda a laora, 
staolta davera,pero, 
no pi per scherza! 

(Agort) 

Annamaria De Michiel 
Senza titolo. 

Me pare avea na stala 
diese vace, vinti fede, 
calche pita, doi porziei 
e na riga de restiei 

Verso i prime di de giugno 
se tacaa co I sea i pra 
e no I era pi finida 
fin d autuno ... a restela 



Era Tita che genpia 



la contrada, su la sera, 
al batea senpre la fauz 
la, dal brente, su la pera 

e sentade su la bancia, 
Barba Nani e Nene Cia, 
se contaa robe de n ota 
e i vardaa con nostalgia 
Tante ote ei brontolou 
su pal fien, su par le vace, 
su le fede e sul porzel 
ma pi ancora ... sul restel 

E me penso barba Ciso 
che vienia senpre a vidane, 
I era suto de parole 
ma al lauraa pi de me pare 

Mora ... parlo de ane fa, 
cuasi dute avea na vacia, 
na staluta e un tabia 
con doe vare da sea 

Era poche, chi pi siore, 
che no avea I odor da stala 
e pensao ... "che fortunade ..." 
ma col tenpo ei visto che 
i era stade scarognade 

Chel odor ne a fato ben, 
era odor bon de la tera, 
era chel de la fadia, 
de le man piene de ciai, 
vere e oneste ... spezialmente 

e par chesto che ringrazio 
chele vace, chele fede, 
chele pite e chi porziei 
ma, ve giuro, pi dute, 
chela riga de restiei. 

(Lorenzago) 

IRLINO DORIGUZZI BOZZO (1946) 

L bance d Danta. 

M rcordo cuan ch ero riedo 

ch fora da ogni ceda, sui marciapies, 

era na bancia d len cun trai o cuatro pes. 

Era senpro liegre e contente 

parchie ch I avea conpania due i dis 

cui vece sentade du a conta storie a la dente. 



Coniossea dute I persone che passea; 

da chi ch dea a purta late z caselo, 

a I femne ch dopo messa a ciacola s fermea. 

Saludea i canaie che a scola dea, 
i omi che cul barele e I liode tirea 
e in fin i morte che z somiterio i parente scordea. 

Sui marciapies, zi ane doimile, 

dal Bus a vi da Pulo 

I bance restade e dute triste e avlide. 

Triste, par n vede insuni pie strade, 

per n avei pi i vece sentade a conta storie 

e per vede i canaie di a scola montade. 

(Danta) 

Lucio Fedon (1980) 
L vecio pitor. 

L starea 
te na ciasuta 
de len 
e piturada 
te n paesuto 
gran come 
na macia, 
ciama Maceto, 
I vecio pitor; 

I piturea, 
I taiea I len 
n forme strane 
e I betea duto 
fora de ciasa, 
pica su 

par la paredana 
che darea 
a la strada noa, 
cosi che chi 
che avesse nota 
calchi bel laoro 
avrae podesto di 
te ciasuta 
del pitor 

e par calchi franco 
conpra I laoro 
de le so man; 

ades e rua 
I progresso 
e n outra 
strada noa, 



par mena su chi 
che a da di 
a sia 

0 a rinfrescasse 

te la ciouda istiade; 

la ciasuta 

1 e stada 
buciada do, 
del vecio pitor 
e dei so laore 
resta sol che 
n ledier e 
vecio recordo. 

(Domeie) 

Massimo Mosena Noni (1966) 
No son. 

No son an taliaan, 
"che famo, magnamo, 
ntalia s'e desta" 
ma mi voi dormi. 

No son veneziaan, 
"xe beo el Canal" 
le erode le piaanz, 
ma ilio i no le ve. 
No son belumat, 
"zoldan, gelater, 
ave fat I schei". 
S i aon vadagnai! 

No son an zoldaan. 

"Elo cua a I belumat, 
anbizioos, zitadin, 
che vol saedut". 

"Ma alora, che esto?" 
No sai chel che son, 
ma se voi sie cossi, 
I e meio no esse. 

(Zoldo) 

Adeodato Piazza Nicolai (1944) 
Na docia freda. 

Tante dis che i dialete e destinade 
a mori come ciamorze malade su le erode 
e come I orso e I martorel nte I bosco 
Cussi Darwin avea reson: solo i pi forte 
soravive; pian pian anche I on sparira 



e solo i robot se parlara tra dei vuore 
na lenga conputerizada che forse nissun 
sara pi bon de capi. Che bel futuro 
par i nostre tosate, senza bisuoi 
de comunica: fraca n boton e duto 
e pronto par fei damagna, par fei 
I amor senza gnanche na careza. No val 
la pena di na preghiera cuanche nissun 
te scolta. Meo feisse na docia freda 
canbiasse le braghe, di n giro pai bar, 
calchedun forse te ofre na palanca. Ma 
no I e dito che chesto sea I unico modo 
de fei, se no perdon i nostre dialete fra 
zento ane se podara ncora capisse n tin. 

Padova, 31 marzo 2008 

(Vigo) 

Gabriele Riva (1975) 
Drio le neole. 

E me poise a na oltada 
e po varde la me val; 
do de sot el Poi che rit, 
sora mi I Agner che pianz. 

"Ti ventoz, ti che te pol, 
sgordi ia chel fum foresto, 
neole grise e infumegade, 
tache negre e insatenade! 

No i te fa peca chi spiz 
senper scuerti e inmusadi, 
sbianchedadi da la nef 
e negadi come pit? 

Dai! s-ciarissete, fa fora! 
Faghe vede i so paes! 
Che la dent che la do vif 
pode di "Chel I e I me nif". 

(Oltach) 

Giovanni Sottsass (1974) 
Fardel. 

Un mus su de te 
na man 

sin va inze de te. 
Na osc 
ra te prea, 
oce 

i te pianse, 



lagremes 
es te tocia. 
Ome 

i te cianta, 
i te sfida, 
i te s-ciaonea. 
Tu ceto 
te i scotes 
te i scorses 
tu amigo 
seguro 
te i lees 
a ti 

tu, el mar. 

(Anpezo) 

Marco Zam belli Mariani (1984) 
La os di sea r pet i. 

Nassuni da veci strazi 

ma dopu n aroni propriu gramazi. 

La soleta li veci fade cun tanta fadia 

d invernu zli stui tra n Pater e n Ave Maria. 

Cudi nsenbar pezi da bice ndumal 
e cu ave fnu li man fade anch mal. 

Po dopu taca sora li cuerti d vludu 

con ricamd calch fiorelin par na lassa nudu. 

Scuardoni i pes de duta la denti 

ma picseia d chei ch ave pech e nenti. 

Calcdugn dide ch aroni scarpi da festa 

ma da na banda o da clautra la nostra vita era chesta: 

dut al di par rivi e stradi, 
sora li peri aroni purtadi; 

fora zli vari tanci ce sava 
par paura da ruvine e bianda. 
Ma can ch la denti a taco a avei sodi 
e a fei apartamenti fora dli lodi, 

alora anch nei son stad tudi ze n cianton 

e on lasso al postu a scarpi de n material pi bon. 

Adesu e arvadi i ani dli tradizion e i ricordi 
che ce cion n vita com ai scalatori li cordi. 

Son cuntenti da turna ogni tantu 
almancu a bala che a nei pias tantu. 



Mora fin che sona fol e basson 
balon la vecia, aped chi ch e bon. 

E a chei che n cunos nei e dumanda: 
"Che e cli pantofli lio da na banda?" 

son cuntenti da rispondi duci in coru: 
..."Son i scarpeti, chei ch n ota vale oru!!" 

setenbar 2005 

(Ciandidi) 

Davide Zandonella Necca (1952) 
Pensieru. 

Sei child da solu ch pensi 
canch areu pizal. 
Gneu fore da scola 
duieu a li bali d nevi 
d la piaze de Dudle. 

Calch ota deu sul cianpanin d Santa Lisabeta 
a vedi suna li cianpani. 
Adessu, d stu periodu d piova, 
vedi solu na gran nebia. 
Chi sa s davoi 

e ncamo calcdugn ch doia a li bali d nevi 
e ch va a vedi suna li cianpani. 



(Dudle) 



